На сустрэчы задавалі таксама пытанні, звязаныя з ільнаводчай галіной вобласці, праблемамі абнаўлення аўтобуснага парку ў рэгіёнах, перспектывамі правядзення рамонту мясцовых дарог і вуліц у малых населеных пунктах. Адказваючы на гэтыя пытанні,старшыня аблвыканкама канстатаваў, што кожны выдзелены ў бюджэце рубель будзе накіраваны ці то на развіццё пэўнай галіны прамысловасці, ці то на набыццё новай тэхнікі, ці то на планавы рамонт дарог і падтрыманне вясковых вуліц у добрым стане, але ўсё адразу зроблена быць не можа. Тут будзе праводзіцца мэтанакіраваная і паступовая палітыка.